Гамба Осака спечели Шампионската лига на Азия - Видео Световен футбол - Sportal.bg
Гамба Осака спечели Шампионската лига на Азия
13 ноември 2008 | 10:52
Японският клуб Гамба Осака спечели Шампионската лига на Азия. Във втория финален мач Гамба Осака спечели с 2:0 гостуването си срещу австралийския Аделаида Юнайтед и с общ резултат 5:0 триумфира в надпреварата. След първия мач, спечелен от Осака с 3:0, Аделаида трябваше да постави съперника си под напрежение с постигането на ранни голове. Въпреки това японският отбор поведе в резултата с 2:0 до 15-ата минута с голове на бразилския нападател Лукаш. Заради множество контузени и наказани отборът на Аделаида Юнайтед разполагаше само с 15 футболисти, от които само един вратар. Гамба Осака ще участва на световното клубно първенство В Япония през декември. Аделаида също ще е сред участниците в турнира следващия месец.